Document ID: 31979R1543

ΚΑΝΟΝΙΣΜΟΣ (ΕΟΚ) αριθ. 1543/79 ΤΗΣ ΕΠΙΤΡΟΠΗΣ της 24ης Ιουλίου 1979 περί τροποποιήσεως για δεύτερη φορά του κανονισμού (ΕΟΚ) αριθ. 1629/77 που καθορίζει λεπτομερείς κανόνες εφαρμογής ειδικών μέτρων παρεμβάσεως που θα στηρίξουν την ανάπτυξη της αγοράς μαλακού σίτου αρτοποιήσιμης ποιότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς σιτηρών(1), όπως τροποποιήθηκε τελευταία από τον κανονισμό (ΕΟΚ) αριθ. 1254/78(2), και ιδίως το άρθρο 8 παράγραφος 4,
Εκτιμώντας:
ότι η πρώτη υποπαράγραφος του άρθρου 5 παράγραφος 1 του κανονισμού (ΕΟΚ) αριθ. 1629/77(3) της Επιτροπής, όπως τροποποιήθηκε από τον κανονισμό (ΕΟΚ) αριθ. 1803/78(4), προβλέπει ότι, όταν το ειδικό μέτρο παρεμβάσεως παίρνει τη μορφή αγοράς στην τιμή αναγωγής, ο μαλακός σίτος αρτοποιητικής ποιότητας πρέπει να ικανοποιεί τις ελάχιστες προϋποθέσεις για αρτοποίηση- ότι αυτές καθορίζονται από το Συμβούλιο σύμφωνα με το άρθρο 4 του κανονισμού (ΕΟΚ) αριθ. 2727/75- ότι θα βοηθούσε η τροποποίηση της παραπάνω υποπαραγράφου του άρθρου 5 παράγραφος 1 του κανονισμού (ΕΟΚ) αριθ. 1629/77, ούτως ώστε να αναφέρεται στις ελάχιστες προϋποθέσεις για αρτοποίηση, που καθορίζονται από το Συμβούλιο για την εν λόγω περίοδο εμπορίας-
ότι τα μέτρα που προβλέπονται σ' αυτόν τον κανονισμό, είναι σύμφωνα με τη γνώμη της Επιτροπής Διαχειρίσεως των Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η πρώτη υποπαράγραφος του άρθρου 5 παράγραφος 1 του κανονισμού (ΕΟΚ) αριθ. 1629/77 τροποποιείται ως ακολούθως:
"Όταν το ειδικό μέτρο παρεμβάσεως λαμβάνει τη μορφή αγοράς σε τιμή αναγωγής, ο μαλακός σίτος αρτοποιητικής ποιότητας πρέπει να ικανοποιεί τις ελάχιστες προϋποθέσεις για αρτοποίηση, που καθορίζονται από το Συμβούλιο για την εν λόγω περίοδο εμπορίας, η συμμόρφωση με τα παραπάνω καθορίζεται σύμφωνα με τη μέθοδο για τον καθορισμό της ελαχίστης αρτοποιητικής ποιότητας του κοινού σίτου, όπως αναφέρεται στον κανονισμό (ΕΟΚ) αριθ. 1387/78 (1) της Επιτροπής.
(1) ΕΕ αριθ. N 167 της 25.6.1978, σ. 36."
Άρθρο 2
Ο παρών κανονισμός αρχίζει να ισχύει την 1η Αυγούστου 1979.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 24 Ιουλίου 1979.

Labels: 3
17